ที่ มท ๐๘10.7/วว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

มกราคม ๒๕63

เรื่อง การดำเนินโครงการยกระดับการพัฒนาการให้บริการภาครัฐแก่นิติบุคคลแบบเบ็ดเสร็จทางอิเล็กทรอนิกส์ (Central Biz Box)

เรียน ผู้ว่าราชการจังหวัด ทุกจังหวัด (ยกเว้นจังหวัดบึงกาฬ)

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.7/ว 4408 ลงวันที่ 29 ตุลาคม 2562

สิ่งที่ส่งมาด้วย 1. สำเนาหนังสือสำนักงาน ก.พ.ร. ด่วนที่สุด ที่ นร 1216/244

ลงวันที่ 16 มกราคม 2563 จำนวน 1 ฉบับ

2. แบบสำรวจข้อมูลพื้นที่รับผิดชอบของเทศบาลนคร และเทศบาลเมือง จำนวน 1 ชุด

3. แบบสรุปข้อมูลพื้นที่รับผิดชอบของเทศบาลนคร และเทศบาลเมือง จำนวน 1 ชุด

ตามที่กรมส่งเสริมการปกครองท้องถิ่น ได้รับแจ้งจากสำนักงาน ก.พ.ร. โดยได้ขอความร่วมมือจังหวัดแจ้งเทศบาลนครและเทศบาลเมือง เพื่อพิจารณามอบหมายเจ้าหน้าที่เพื่อทำหน้าที่พิจารณาอนุมัติ อนุญาต ผ่านระบบการให้บริการภาครัฐแบบเบ็ดเสร็จทางอิเล็กทรอนิกส์ (Biz Portal) และรวบรวมส่งให้ กรมส่งเสริมการปกครองท้องถิ่น และแจ้งเจ้าหน้าที่ที่ได้รับมอบหมายให้ดำเนินการสมัครเพื่อทำรายการบัญชีผู้ใช้และรหัสประจำตัวด้วยตนเองผ่านเว็บไซต์ biz.govchannel.go.th นั้น

กรมส่งเสริมการปกครองท้องถิ่น ได้รับแจ้งจากสำนักงาน ก.พ.ร. ว่าเพื่อให้การกำหนดสิทธิ์เจ้าหน้าที่ในการอนุญาตผ่านระบบ Biz Portal ตามพื้นที่รับผิดชอบของเทศบาลนคร และเทศบาลเมือง เป็นไปอย่างถูกต้องและครบถ้วน ดังนั้น จึงขอความร่วมมือจังหวัดแจ้งเทศบาลนคร และเทศบาลเมือง ทุกแห่งพิจารณาดำเนินการจัดทำข้อมูลพื้นที่รับผิดชอบของเทศบาลนคร และเทศบาลเมือง ตามแบบสำรวจที่กำหนดตามสิ่งที่ส่งมาด้วย 2 และให้จังหวัดรวบรวมข้อมูลพื้นที่รับผิดชอบ ให้กรมส่งเสริมการปกครองท้องถิ่น ตามแบบสรุปข้อมูลที่กำหนด ตามสิ่งที่ส่งมาด้วย 3 ทางเอกสารและทางไปรษณีย์อิเล็กทรอนิกส์ ggdla08017@gmail.com ในรูปแบบไฟล์ Excel ภายในวันศุกร์ที่ 31 มกราคม 2563

จึงเรียนมาเพื่อโปรดพิจารณา

ขอแสดงความนับถือ



สิ่งที่ส่งมาด้วย

อธิบดีกรมส่งเสริมการปกครองท้องถิ่น

ร.อสถ. .................................

ผอ.กพส. ..............................

ผอ.กง.บด. ...........................

หน.กง. ................................

นวผ.ปก. ...............................

กองพัฒนาและส่งเสริมการบริหารงานท้องถิ่น

กลุ่มงานส่งเสริมการบริหารกิจการบ้านเมืองที่ดีท้องถิ่น

โทร. ๐-๒๒๔๑-๙๐๐๐ ต่อ ๒๓1๒, 2322 โทรสาร ๐-๒๒๔1-6956

ผู้ประสานงาน นางแพรวนภา ก้องภพธนดล โทร 08 9515 7611